ອາເມລິກາ ແລະ ຍີ່ປຸ່ນ ຊ້ອມຮົບຮ່ວມຢູ່ມະຫາສະໝຸດປາຊີຟິກ ຕາເວັນຕົກ
ກ່ຳປັ່ນສະໜາມບິນUSS Carl Vinson
(ພາບ: Reuters)
ວັນທີ 23/4, ກຳລັງປ້ອງກັນທະເລ ຍີ່ປຸ່ນ (MSDF) ໄດ້ເລີ່ມຊ້ອມຮົບຮ່ວມກັບກຸ່ມກ່ຳປັ່ນຊ້ອມຮົບຂອງກອງທັບ ອາເມລິກາ, ໃນນັ້ນມີກ່ຳປັ່ນສະໜາມບິນນຳໃຊ້ພະລັງງານນິວເຄຼຍ USS Carl Vinson. ການຊ້ອມຮົບໄດ້ດຳເນີນຢູ່ມະຫາສະໝຸດ ປາຊີຟິກ ຕາເວັນຕົກ ແລະ ດຳເນີນໃນ 2, 3 ວັນ. ກ່ອນໜ້ານັ້ນ, ທ່ານຮອງປະທານາທິບໍດີ ອາເລິກາ Mike Pence, ໃຫ້ຮູ້ວ່າ: ພາຍຫຼັງໄປຮອດທະເລ ຍີ່ປຸ່ນ, ກຸ່ມກ່ຳປັ່ນສະໜາມບິນດັ່ງກ່າວ ຈະສືບຕໍ່ເຄື່ອນຍ້າຍເຖິງແຫຼມ ເກົາຫຼີ, ຖືນີ້ແມ່ນພາກສ່ວນໜຶ່ງໃນຄຳໝັ້ນສັນຍາຂອງ ອາເມລິກາ ກ່ຽວກັບການຮຽງບ່າຮຽງໄລ່ກັບບັນດາປະເທດພັນທະມິດຢູ່ເຂດທາງທິດຕາເວັນຕົກສ່ຽງເໜືອ ປາຊີຟິກ. ນອກນັ້ນ, ໃນເດືອນ 6 ຈະມາເຖິງ, ບັນດາກຳລັງທະຫານຂອງ ອາເມລິກາ ຢູ່ ສ. ເກົາຫຼີ ຈະດຳເນີນການຊ້ອມຮົບຍົກຍ້າຍ ແລະ ກູ້ໄພກູ້ຊີບພົນລະເມືອງ ອາເມລິກາ ຢູ່ ສ. ເກົາຫຼີ ໃນກໍລະນີເກີດວິກິດການ. ຄຽງຄູ່ກັນນັ້ນ, ກໍ່ເພື່ອແນໃສ່ສົມທົບຄວາມມານະພະຍາຍາມເພື່ອຮັບມືກັບບັນດາການກະທຳເຄັ່ງຕຶງໃນແຫຼມ ເກົາຫຼີ, ລັດຖະມົນຕີການຕ່າງປະເທດ ຂອງ 3 ປະເທດ ອາເມລິກາ, ຍີ່ປຸ່ນ, ສ ເກົາຫຼີໄດ້ຂຶ້ນແຜນການພົບປະກັນໃນທ້າຍອາທິດຈະມາເຖິງ, ໃນຂະນະທີ່ໄປຍັງ ນິວຢອກ ເຂົ້າຮ່ວມກອງປະຊຸມຂອງສະພາຄວາມໝັ້ນຄົງ ສປຊ.
(ແຫຼ່ງຄັດຈາກ VOV)